กระเพาะปลาของที่นี่มีชื่อเสียงพอสมควร ไปเยาวราชครั้งนี้เลยขอไปลองหน่อยค่ะ ร้านนี้อยู่ในซอยมังกร เลี้ยวขวาจากเยาวราชจะเจอผัดไทยคิคุย่าก่อนแล้วก็จะเจอกระเพาะปลาคาเธ่ย์เป็นร้านถัดมา 

ที่นี่ขายกระเพาะปลาเป็นชามเล็กๆ ชามละ 40 บาท (พิเศษ 50 บาท) สามารถสั่งแบบกระเพาะปลาล้วนหรือใส่ ไข่ เครื่องใน ปีกบน ขาไก่ หรือเนื้อปูด้วยก็ได้

หลังจากลองทานแล้วก็ต้องผิดหวังค่ะเพราะตัวน้ำแดงค่อนข้างธรรมดาไม่ค่อยมีรสชาติ ประมาณหาได้ทั่วไปไม่ต้องถ่อมาถึงเยาวราชก็ได้ มีเล็งร้านเฮงดีไว้อีกร้านอยู่ข้างๆร้านเฮียตือ ว่าคราวหน้าจะไปลองค่ะ

